Ministru kabineta noteikumu projekta

**”****Grozījums Ministru kabineta 2011.gada 2.augusta noteikumos Nr.610**

**”Aptieku un aptieku filiāļu izvietojuma kritēriji””**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Farmācijas likuma 5.panta 16.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 2.augusta noteikumi Nr.610 ”Aptieku un aptieku filiāļu izvietojuma kritēriji” (turpmāk – Noteikumi Nr.610) nosaka aptieku un aptieku filiāļu (izņemot veterinārās aptiekas) izvietojuma kritērijus, ko ņem vērā, piešķirot speciālu atļauju (licenci) aptiekas atvēršanai (darbībai) (turpmāk – licence).  Saskaņā ar Zāļu valsts aģentūras datiem pēdējos gados vairāki komersanti bija vēlējušies pārvietot vispārēja tipa aptieku licencē norādītās farmaceitiskās darbības vietas adreses robežās, ja bija pieejamas ērtākas telpas, tomēr pārvietošana nebija iespējama, jo pastāv Noteikumu Nr.610 6.punktā noteiktais ierobežojums, kas paredz, ka ir atļauta vispārēja tipa aptiekas pārvietošana, pamatojoties uz esošo licenci, vienas apdzīvotās vietas robežās, kur 500 metru rādiusā nav funkcionējošas vispārēja tipa aptiekas, kurā izgatavo zāles vai kura strādā visu diennakti. Tātad, ja tuvāk par 500 metriem atrodas vispārēja tipa aptieka, kurā izgatavo zāles vai kura strādā visu diennakti, pārvietošana nav iespējama. Ministru kabineta noteikumu projekts ”Grozījums Ministru kabineta 2011.gada 2.augusta noteikumos Nr.610 ”Aptieku un aptieku filiāļu izvietojuma kritēriji”” (turpmāk – Noteikumu projekts) paredz atļaut vispārēja tipa aptiekas pārvietošanu vienas Nekustamā īpašuma valsts kadastra informācijas sistēmā reģistrētas ēkas ietvaros (arī tad, ja ēka ir reģistrēta vairākās adresēs), vai pārvietot 50 metru attālumā no speciālajā atļaujā (licencē) norādītās farmaceitiskās darbības vietas adreses. Noteikumu projekts atrisina iepriekš minēto problēmu pilnībā.5 |
| 3. | Projekta izstrādē iesaistītās institūcijas | Zāļu valsts aģentūra |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir komersanti, kuriem pieder vispārēja tipa aptiekas un kas plāno pārvietot tās vienas Nekustamā īpašuma valsts kadastra informācijas sistēmā reģistrētas ēkas ietvaros vai 50 metru attālumā no speciālajā atļaujā (licencē) norādītās farmaceitiskās darbības vietas adreses. Latvijā darbojas 780 vispārēja tipa aptiekas, tomēr iniciatīva pārvietot aptieku ir atkarīga no licences turētāja plāniem.  Paredzams, ka aptiekas tiks pārvietotas tā, lai jaunajās telpās uzlabotu farmaceitiskās aprūpes veikšanu un aptieku apmeklētāju ērtības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

*III, IV. un V. nodaļa – Noteikumu projekts šo jomu neskar*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta sabiedriskā apspriede ir notikusi 2014.gada 27.oktobrī. |
| 2. | Sabiedrības līdzdalība projekta izstrādē | Sabiedriskā apspriede piedalījās Latvijas Brīvo farmaceitu apvienības, Aptieku īpašnieku asociācijas, Latvijas Zāļu lieltirgotāju asociācijas, Aptieku biedrības, Aptieku attīstības biedrības, Medikamentu informācijas centra, ”Projektu fabrika” valdes, SIA ”Homeopātija” un Juridiskās firmas ”In-Lex” pārstāvji. |
| 3. | Sabiedrības līdzdalības rezultāti | Sabiedriskās organizācijas nav sniegušas iebildumus Noteikumu projektā paredzētajai normai. Sabiedrības līdzdalības rezultāti ir atspoguļoti Veselības ministrijas interneta vietnē sadaļā ”Sabiedrības līdzdalība”. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zāļu valsts aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar |
| 3. | Cita informācija | Nav |

Veselības ministrs G.Belēvičs

Vīza: Valsts sekretāre S.Zvidriņa

22.04.2016. 21:57

544

D.Arāja

67876114, Diana.Arajs@vm.gov.lv